Samobor na Drini
<s>Samobor na Drini srednjovjekovna je tvrđava na području općine Novo Goražde, Bosna i Hercegovina.</s>

<s>Lokacija  
Samobor je smješten na jednom od obronaka Borovske planine, nad kanjonom rijeke Janjine u blizini njenog ušća u rijeku Drinu.</s>

<s>Historija 
Sagradio ga je Sandalj Hranić Kosača.</s><s>Spominje se u dubrovačkim dokumentima iz 1423 do 1435.</s><s>Godine.</s><s>Pominje se i u poveljama  aragonsko-napuljskog kralja Alfonsa  1444.</s><s>I 1454. godine, kojom potvrđuje Stjepanu Vukčiću Kosači njegove posjede.</s>

<s>U kasno proljeće 1465 godine, osmanska vojska, pod komandom bosanskog sandžakbega Isa-bega Ishakovića, osvaja Samobor.</s><s>Po uspostavljanju nahija, postaje središte nahije Pribud ili Samobor, koja se spomonje sve do 18. vijeka.</s><s>Od zauzeća do 1832. godine, kada je utvrđenje napušteno, osmanlije su u njemu držali stalnu posadu na čelu sa dizdarom.</s><s>U gradu su oko 1800.g. bila tri roda vojske: 20 čuvara tvrđave, 18 oružara i nepoznat broj tobdžija.</s><s>Jedan očuvani top u Zemaljskom muzeju u Sarajevu je sa tvrđave u Samoboru.</s>

<s>Opis 
Stari grad Samobor zauzima površinu veću od jednog hektara pa spada u veće tvrđave u Bosni i Hercegovini.</s><s>Na pojedinim tačkama grad je širok od 350 do 400 m. Tvrđava se sastoji iz više utvrđenih cjelina sa kulama.</s><s>U srednjem dijelu su ostaci, najprije crkve, a zatim džamije i cisterne.</s><s>Na ovom dijelu utvrđenja od ulaza u centralni i gornji dio grada do iznad džamije uz put isklesane su u živoj stijeni 4 stolice.</s><s>Zidovi utvrđenja i objekata unutar njega uglavnom  su dosta ruševni.</s><s>Najbolje je očuvana glavna kula.</s><s>Od mnogih neidentifikovanih objekata unutar bedema viri poneki razrušeni zid.</s><s>Stari grad Samobor je nacionalni spomenik BiH.</s>

<s>Literatura 
 Desanka Kojić-Kovačević,  Sarajevo, 1978. - Gradska naselja srednjovjekovne bosanske države
 Desanka  Kojić-Kovačević , Naše starine, XIV-XV, Sarajevo, 1981, 109-125. - Arhivsko-istorijska istraživanja gornjeg Podrinja -Drina u doba Kosača,
 Zdravko Kajmaković,  Naše starine, XIV-XV, Sarajevo, 1981, 141-176. - Novi arheološko-arhitektonski spomenici", Drina u doba Kosača,
 Hazim Šabanović, Svjetlost, Sarajevo, 1982. - Bosanski pašaluk
 Šefik  Bešlagić, Akademija nauka i umjetnosti Bosne i Hercegovine, Djela, Knjiga LIX, Odjeljenje društvenih nauka, Knjiga 34, Sarajevo, 1985. - Kamene stolice srednjovjekovne Bosne i Hercegovine</s>

<s>Reference</s>

<s>Vanjski linkovi 
Samobor
 www.fmksa.com/download/zzs/1956/3-1956.pdf Tvrđava</s>

<s>Tvrđave u Bosni i Hercegovini
Kosače
Gornje Podrinje
Nacionalni spomenici u Novom Goraždu</s>

